James Tomkins

James Oliver Charles Tomkins (sündinud 29. märtsil 1989 Basildonis) on Inglismaa jalgpallur. Ta mängib Premier League'i klubis Crystal Palace.

Ta alustas klubikarjääri West Ham Unitedis, mille noorteakadeemiaga liitus ta 1997. aastal. Klubi põhimeeskonnas debüteeris ta hooajal 2007–08. 4. aprillil 2009 lõi ta mängus Sunderlandi vastu oma esimese värava Inglismaa kõrgliigas. Tomkins mängis West Ham Unitedi meeskonnas kokku üheksal hooajal, millest kaheksa Premier League'is ja ainult hooaeg 2011–12 Inglismaa esiliigas.

2016. aasta juulis sõlmis ta viieaastase lepingu Crystal Palace'iga. Üleminekusumma oli 10 miljonit naelsterlingit."Tomkins Joins Palace". Crystal Palace F.C. 5.7.2016. Vaadatud 7.2.2019

Tomkins on kuulunud Inglismaa noortekoondistesse. 2012. aasta suveolümpiamängude jalgpalliturniiril kuulus ta Suurbritannia võistkonda.

 Viited 

 Välislingid 

 Profiil Crystal Palace'i kodulehel

Kategooria:Inglismaa jalgpallurid
Kategooria:West Ham Unitedi mängijad
Kategooria:Derby County FC jalgpallurid
Kategooria:Crystal Palace FC mängijad
Kategooria:Sündinud 1989